Priežastis gyventi, priežastis mirti

Priežastis gyventi, priežastis mirti () – 1972 m. sukurtas filmas apie JAV pilietinį karą.

Santrauka 

Bouvio fortas anksčiau priklausė šiauriečių kariuomenei, bet dabar jame šeimininkauja konfederatai, vadovaujami majoro Vardo. Pulkininkas Pembrokas, kažkada nesugebėjęs išlaikyti forto, ir mūšyje dėl jo praradęs garbę ir sūnų, nori bet kokia kaina jį vėl užimti.

Mažame pasienio miestelyje, užimtame šiauriečių, jis susitaria su vietine vadovybe ir pasiūlo aštuoniems į kartuves atvestiems nusikaltėliams sandėrį: pagalbą jam mainais už galimybę likti gyviems. Septyni iš jų sutinka ir išvyksta su pulkininku, o aštuntajam įvykdoma mirties bausmė.

Kelionės metu sužinoję, kad teks klasta mėginti pulti įtvirtintą fortą, naujieji pagalbininkai ima maištauti ir tik vienintelis Elis palaiko pulkininką. Pastarasis sukuria istoriją, kad forte yra pusės milijono dolerių vertės aukso ir kad jis iš tiesų nori ne užimti fortą, o pasipelnyti. Tai jo būrį nuramina.

Prie forto Elis persirengia konfederatų kareivio uniforma ir patenka į vidų, kur turi suorganizuoti kaip paslapčia įsibrauti ir kitiems. Vos tik būrys atsiduria viduje, Elis suimamas ir užverda žūtbūtinis mūšis.

Pagrindiniai aktoriai 
 Aktorius – vaidmuo
 James Coburn – pulkininkas Pembrokas
 Bud Spencer – Eli Sampsonas
 Telly Savalas – majoras Vardas
 Reinhard Kolldehoff – seržantas Brentas
 José Suarez – majoras Čarlzas Balardas
 Georges Géret – seržantas Spaikas
 Ugo Fangareggi – Tedas Vendelis
 Carla Mancini

Vesternai
1972 filmai
Nuotykių filmai
Italijos filmai
Ispanijos filmai
Prancūzijos filmai
Vakarų Vokietijos filmai